อิชติไมเตเลวีซียา

อิชติไมเตเลวีซียา (, ) ย่อว่า ไอตีวี () เป็นสถานีโทรทัศน์สาธารณะในประเทศอาเซอร์ไบจาน สถานีเริ่มออกอากาศครั้งแรกเมื่อวันที่ 29 สิงหาคม ค.ศ. 2005 ภายหลังการจัดตั้งเมื่อปี 2004 นับเป็นสถานีโทรทัศน์สาธารณะแห่งแรกของอาเซอร์ไบจาน ไอตีวีมีสำนักงานใหญ่ตั้งอยู่ในบากู

 โครงสร้างองค์กร 
ไอตีวีได้รับเงินทุนหลักจากการโฆษณาและงบประมาณจากรัฐบาล ในพระราชบัญญัติหนึ่งที่ตราขึ้นเมื่อเดือนมกราคม ค.ศ. 2004 เพื่อให้มีการจัดตั้งอิชติไมเตเลวีซียา ได้ระบุว่าสถานีจะได้รับค่าธรรมเนียมใบอนุญาตโทรทัศน์ซึ่งจะเริ่มตั้งแต่เดือนมกราคม ค.ศ. 2010 แต่ในปัจจุบันสถานียังคงไม่ได้เริ่มกระบวนการเพื่อเก็บค่าธรรมเนียมนี้

ไอตีวีดำเนินการโดยบริษัท โทรทัศน์และวิทยุกระจายเสียงสาธารณะ จำกัด () ซึ่งประกอบด้วยคณะกรรมการบริหารเก้าคน ซึ่งสมาชิกได้รับการอนุมัติจากประธานาธิบดีแห่งอาเซอร์ไบจาน และผู้อำนวยการใหญ่ที่ได้รับการเลือกตั้งจากสภาและได้รับการอนุมัติจากประธานาธิบดีด้วย.

นอกจากนี้แล้ว บริษัทดำเนินการสถานีวิทยุกระจายเสียงสาธารณะในชื่อ อิชติไมราดีโอ ซึ่งเริ่มออกอากาศเมื่อวันที่ 10 มกราคม ค.ศ. 2003 การจัดการดังกล่าวควบคู่ไปกับการสนับสนุนเงินทุนจากรัฐอย่างต่อเนื่อง ได้รับการวิพากษ์วิจารณ์จากองค์กรนอกภาครัฐ เนื่องจากสถานีดังกล่าวอาจมีความเชื่อมโยงใกล้ชิดกับรัฐบาลมากเกินไปจนไม่สามารถเป็นอิสระและเป็นกลางได้อย่างเต็มที่

 การออกอากาศ 
ไอตีวีเป็นสมาชิกของสหภาพการแพร่สัญญาณวิทยุและโทรทัศน์แห่งยุโรปตั้งแต่วันที่ 5 กรกฎาคม ค.ศ. 2007 ซึ่งทำให้สามารถเข้าร่วมการประกวดเพลงยูโรวิชันได้ ซึ่งไอตีวีเข้า่รวมตั้งแต่การประกวดปี 2008 ในนามอาเซอร์ไบจาน ภายหังชัยชนะในการประกวดเพลงยูโรวิชันปี 2011 ไอตีวีได้เป็นเจ้าภาพสำหรับการประกวดปี 2012 ในบากู

นอกจากนี้ไอตีวียังเคยจะรับหน้าที่ในการจัดการประกวดเต้นยูโรวิชันครั้งที่สามในบากู เมื่อปี 2009 ซึ่งต่อมาจะถูกเลื่อนไปอยางไม่มีกำหนดและยกเลิกไปด้วยจำนวนผู้เข้าประกวดที่น้อย สถานีสร้างขึ้นด้วยวิสัยทัศน์ที่จะสะท้อนคุณค่าของชาติและจิตวิญญาณ ขนบธรรมเนียมประเพณี วัฒนธรรม และศิลปะของชาติ โดยดำเนินงานตามกฎหมายของอาเซอร์ไบจาน

 อ้างอิง 

หมวดหมู่:สถานีโทรทัศน์สัญชาติอาเซอร์ไบจาน
หมวดหมู่:องค์การที่ก่อตั้งในปี พ.ศ. 2498
หมวดหมู่:การแพร่สัญญาณ